Hololive Production

Ang **Hololive Production** (naka-estilo sa maliliit na titik bilang **hololive production**) ay isang ahensiyang pantalento para sa mga *virtual YouTuber* (VTuber) na nakabase sa bansang Hapon. Pagmamay-ari ng kumpanyang panteknolohiya at pang-aliw na Cover Corporation o Cover Corp., nabuo ang naturang produksiyon noong Disyembre 2019 matapos pagsamahin ang ahensiyang pambabae ng Cover Corp. na Hololive sa panlalaking bersyon nitong Holostars at sa tatak pangmusika na INoNaka (INNK) Music. Bukod sa pagkilos bilang isang *multi-channel network*, pinangangasiwaan din ng Hololive Production ang pagbebenta ng mga *merchandise*, produksyon ng musika, at organisasyon ng mga konsiyerto.

Ang katagang "*Hololive"* ay unang tumutukoy sa app ng Cover para sa pag-stream ng mga birtwal na karakter gamit ang *augmented reality* (AR), at kalaunan sa ahensiya nito para sa mga babaeng VTuber. Pagsapit ng 2020, may apat itong sangay para sa apat na rehiyong panwika: Hololive o Hololive Japan (JP; ang pangunahing sangay ng Hololive Production), Hololive China (CN), Hololive Indonesia (ID), at Hololive English (EN).

Noong Setyembre 2020, ang mga tsanel na nasa ilalim nito ay nakakuha na ng kabuuang 10 milyong subskripsyon sa YouTube at sa katumbas nito sa Tsina na Bilibili. Binuwag ang Hololive China noong Nobyembre 2020.

Pagsapit ng Agosto 2024, namamahala ang ahensya ng 90 na mga VTuber (67 sa Hololive at 23 sa Holostars) mula sa tatlong rehiyong panwika (Hapones, Indones, at Ingles), na may kabuuang lagpas 83 milyong subskripsyon. Kabilang rito ang ilan sa mga VTuber na may pinakamaraming subskripsyon sa YouTube tulad nina Inugami Korone, Shirakami Fubuki, Usada Pekora, Minato Aqua, at Gawr Gura. Di tulad ng mga naunang mga VTuber, nagdaraos ang mga Vtuber nito ng mga *livestream* imbes na mga nakarekord na klip. Madalas sumesentro sa paglalaro o *gaming* ang mga bidyo ng mga talento nito, bagamat nagla-*livestream* rin sila ng pagkanta (*karaoke streams*) at pakikipag-usap (*chatting streams*).

## Kasaysayan 
### 2016–18: Simula
thumb|Ginamit na logo ng Cover mula 2016 hanggang 2019.|left

Itinatag noong ika-13 ng Hunyo 2016 ni Motoaki "Yagoo" Tanigo ang kumpanyang Cover Corporation. Bago ito, gumawa si Tanigo ng mga karakter para sa mga larong nakabidyo (*video games*) bilang kolaborasyon sa kumpanyang Sanrio ng kumpanyang Imagineer at nagtatag ng iba't ibang mga panimulang kompanya o mga *startup company*. Noong una, nakapokus ang Cover sa paggawa ng mga software na pang-*augmented reality* (AR) at *virtual reality* (VR), at Recruit.

Noong Pebrero 2017, naglabas ang Cover ng isang VR na larong table tennis para sa headset na HTC Vive sa Steam. Pagsapit ng dulo ng Marso, nagpakita ang Cover ng isang demong panteknolohiya para sa isang programang ginagawang posible ang pagkuha ng galaw ng isang tao at paglapat nito sa isang karakter o *avatar* nang totoong oras (*real-time avatar motion capture*) at interaktibong magkabilaang pagla-livestream. Ayon kay Tanigo, nakuha nila ang konsepto ng isang ahensiyang para sa mga "birtwal na idolo" o mga *virtual idol* mula sa mga birtwal na karakter tulad ni Hatsune Miku.

Pinag-debut ng Cover si Tokino Sora (ときのそら), ang kauna-unahang VTuber na gumamit ng *avatar capture software* ng kumpanya, noong ika-7 ng Setyembre 2017. Noong ika-21 ng Disyembre ng taong iyon, inilabas ng Cover ang *hololive*, isang aplikasyong pang-*smartphone* para sa iOS at Android na nagpahintulot sa mga tagagamit nito na makita ang mga *livestream* ng mga birtwal na karakter gamit ang teknolohiya ng mga kamerang AR o *AR camera technology*. Kinabukasan, inanunsyo ng Cover na magdaraos sila ng isang odisyon para sa pangalawa nilang karakter sa Hololive, si Roboco, na magde-*debut* sa ika-4 ng Marso 2018.

Noong ika-5 ng Abril 2018, naglabas ng update ang Cover, kung saan tinanggal nila ang mga tampok nitong AR, at ginawa itong kagamitan para sa paglapat ng galaw ng mukha ng tagagamit sa isa sa apat na mga *avatar* nang toong oras. Pinayagan nito ang mga odisyong mula lamang sa mga bahay gamit ang iPhone X. Noong ding araw na iyon, sinabi ng Cover na magkakaroon muli ng isang odisyon para sa isang bagong talento.

Binuksan ang odisyon para sa limang bagong karakter bilang unang henerasyon ng Hololive simula noong ika-2 ng Mayo 2018 sa mismong *app* ng Hololive. Ang limang ito ay sina Aki Rosenthal, Hitomi Chris, Shirakami Fubuki, Akai Haato, at Natsuiro Matsuri. habang pinag-debut naman nila ang iba pang mga unang henerasyong talento nila mula ika-1 hanggang ika-3 ng Hunyo. Noong ika-26 ng Hunyo, kinansela ng Cover ang trabaho at tsanel ni Hitomi Chris dahil sa paglabag sa kontrata.

Nagsimulang magsipag-debut ang mga ikalawang henerasyong talento mula Agosto, kung saan nag-debut sina Minato Aqua noong ika-8 ng Agosto at Murasaki Shion noong ika-18 ng Agosto. Sinundan sila nina Nakiri Ayame noong ika-3 ng Setyembre, Yuzuki Choco noong ika-4 ng Setyembre, Pinag-debut ng Cover si AZKi, isang VTuber na hiwalay sa Hololive at nakapokus sa paggawa ng musika, noong ika-15 ng Nobyembre.

Noong ika-6 ng Disyembre, inilunsad ng Cover ang *Hololive Gamers*, isang grupo ng mga VTubers na partikular na gumagawa ng mga bidyong "''let's play*" at pinangungunahan ni Shirakami Fubuki ng unang henerasyon. Kinabukasan, sumali rin si Ookami Mio, at magkasamang silang lumabas ni Fubuki sa isang bidyong in-upload sa pangunahing tsanel sa YouTube ng Cover noong ika-19 ng Disyembre para mapakita ang bagong update sa Hololive na nagpapahintulot ng mga kolaborasyon. Noong Pasko, ika-25 ng Disyembre, pinag-debut ng Cover si Sakura Miko, na bibida sa isang pang-araw-araw na serye ng mga *anime short* na pinamagatang *Miko no Tsutome!* sa ilalim ng bagong nilang tatak na *Holo Anime* (*ホロアニメ*).

### 2019: Paglago at muling pag-organisa 
Noong Enero 8, 2019, inanunsyo ng Hololive na pumirma sila ng kontrata sa Tsinong platapormang-bidyo Bilibili at sa naturang pook-sapot na iyon, nagbukas ng mga 15 na tsanel, at magkasabay ito mag-stream doon at sa YouTube. Kasali na dito ang pagkikipagtulungan sa mga boluntaryo nagsasalita ng wikang Tsino upang isalin ang mga content ng Hololive, at gumawa ng orihinal na content sa Bilibili.  Nagsali ang dalawang bagong kasapi sa Hololive Gamers noong Abril: si Nekomata Okayu sa Abril 6, at si Inugami Korone sa Abril 13. Sa Mayo 17, nagbukas ng mga permanenteng audisyon sa Tsina at Hapon ang Hololive.
right|thumb| Logo ng INNK Music, itinatag noong Mayo 2019
Ginawa ang INoNaKa (INNK) Music, isang tatak musikang in-house ng Cover, noong Mayo 19. Nagmula ito kay AZKi at ang dating independienteng VTuber na si Hoshimachi Suisei.. Sinimulan ang lalaking ahensiyang VTuber na pinangalanang Holostars at sinundan nito ang ika-1 henerasyong miyembrong nito: sina Hanasaki Miyabi at Kagami Kira noong Hunyo 8 at 9, si Kanade Izuru noong Hunyo 22, sina Yakushiji Suzaku at Arurandeisu noong Setyembre 7 at 8, at si Rikka noong Oktubre 20. Kinamamayaan, inanunsyo ng Cover ang ika-2 henerasyon ng Holostars noong Disyembre 4. Nag-debut si Astel Leda noong Disyembre 7, Kishido Temma noong Disyembre 14, at si Yukoku Roberu noong Disyembre 24.

Noong Hunyo 13 hanggang 23, naganap ang mga audisyon para sa ika-3 henerasyon ng Hololive na pinangalanang "Hololive Fantasy". Nag-debut sina Usada Pekora at Uruha Rushia noong Hulyo 17 at 18, samantala si Shiranui Flare, Shirogane Noel, at Houshou Marine (na nag-audition sa kanilang parte noong Hunyo) nag-debut noong Agosto 7, 8, at 11, ayon sa pagkakabanggit.

Nag-debut ang ika-1 henerasyon ng Hololive China (CN) sa Bilibili, isang sangay ng VTuber na nagsasalita ng wikang Tsino. Nagsimula ito kay Yogiri. Sa parehong araw, naglipat si Suisei sa Hololive galing sa INNK Music at si AZKi ang nag-iisang miyembro sa tatak musikang na iyon.  Noong Disyembren 25, isinimula ang ika-4 na henerasyon ng Hololive. Mga kasapi dito ay sina Amane Kanata, Kiryu Coco, Tsunomaki Watame, Tokoyami Towa, at Himemori Luna. Nag-debut si Kanata noong Disyembre 27, Coco noong Disyembre 28, at si Watame noong Disyembre 29. Nag-debut sina Towa at Luna noong ika-3 at ika-4 ng Enero 2020, ayon sa pagkakabanggit.

### 2020–kasalukuyan: Paglawak 
Nagkaroon ng live na konsyerto ng Cover na pinangalanang "hololive 1st fes. Nonstop Story" na ginanap sa Toyosu Pit sa Kōtō, Tokyo. Nakasali dito ang lahat ng mga kasalukuyang 22 miyembro sa oras na iyon, pati si AZKi. Inanunsyo ito noong Nobyembre 4, 2019. Iniulat ng *PANORA'' noong Disyembre 17, 2019, isang ahensyang balita nakabase sa Tokyo, na naubos lahat ang mga tiket sa konsyertong nito at mag-host ang Cover ng live stream pay-per-view nito sa Niconico.

Inihayag ang ika-2 henerasyon ng Hololive China noong Marso 6. Nag-debut ang mga kasapi nito sa katapusan ng buwan sina Doris, Artia at Rosalyn.

Inihayag ni Cover ang bagong sangay nito, Hololive Indonesia (ID) at ang ika-1 henerasyon nito, noong Abril 6, pagkatapos ng panahon ng pakikipag-audisyon sa mga talentong nagsasalita ng wikang Indones noong Disyembre 27, 2019. Mga kasapi nito ay sina Ayunda Risu, Moona Hoshinova, at Airani Iofifteen, na nag-debut mula noong Abril 10 hanggang 12, ayon sa pagkakabanggit.

Sinimulan noong Abril 27 ang ika-3 henerasyon ng Holostars na tinawagang "TriNero". Mga kasapi nito ay sina Tsukishita Kaoru, Kageyama Shien, at Aragami Oga, na nag-debut noong Abril 29, 30, at Mayo 1, ayon sa pagkakabanggit.

Noong Agosto 6, inanunsyo ng Hololive sa pag-debut ng ika-5 henerasyon. Mga kasapi nito ay sina Yukihana Lamy, Momosuzu Nene, Shishiro Botan, Mano Aloe, at Omaru Polka, na nag-debut mula noong Agoso 12 hanggang 16, ayon sa pagkakabanggit. Nagbuaks ang mga audisyon sa mga VTuber na nagsasalita ng wikang Ingles noong Abril 23. Noong Setyembre 9, inihayag ang pag-debut sa ika-1 henerasyon ng Hololive English (EN), isang sangay ng VTuber na nagsasalita ng wikang Ingles. Pinangalanang "hololive English -myth-", mga kasapi ng henerayson nito ay sina Mori Calliope, Takanashi Kiara, Ninomae Ina'nis, Gawr Gura, at Watson Amelia, na nag-debut noong Setyembre 12-13.

Si Gawr Gura ay naging kauna-unahang talentong Hololive na nakaaabot ng isang milyong naka-subscribe sa kanya noong Oktubre 22. Sa susunod na araw, inanunsyo ng Cover ang follow-up sa Nonstop Story na tumatagal ng dalawang araw, "hololive 2nd fes. Beyond the Stage", at ang kolaborasyon ng isang kumpanya ng libangan na si Bushiroad. Nakaiskedyul ito noong Disyembre 21-22 bilang isang pay-per-view na livestream.

Magmula noong Agosto 2020, tinatayang kinita ng 85 milyong yen ($810,000 USD) si Coco sa Super Chat ng YouTube; siya ay may pinakamataas na kinita ng walang katulad sa Super Chat, ayon sa pook-sapot na nangongolekta ng datos na si Playboard. Kasali sa nangungunang na may pinakamataas na kinita sa Super Chat ay sina Rushia, Aqua, Pekora, at Marine.  Pagsapit ng Setyembre 2020, umabot na ng mahigit 10 milyon ang kabuuang nag-subscribe sa tsanel ng mga talento ng Hololive ay mayroong higit pa sa 10 milyong mga tagapagsubskribi sa YouTube, pati na rin ang mga 10 milyong followers sa Bilibili.

On 12 November 2020, opisyal na inaunsyo ni Cover ang pagretiro ng Hololive China sa kanilang pook-sapot at sa kanilang subreddit.

#### Insidente ng paglabas ng bidyo ni Mano Aloe 
Ilang sandali lamang pagkatapos sa debut ni Aloe noong Agosto 15, 2020, natuklasan at isinapubliko ng isang hindi kilalang indibidwal ang nakarekord na stream na nai-host ni Aloe sa , isang platapormang pangpakikipagstream mga buwan bago. Ipinakita doon ang pagsasaayos ng kanyang Live2D na modelo, at kasali sa leak na iyon ang kangyang personal na impormasyon at pagkakakilanlan ng kakilala na lalaki. Noong Agosto 17, ipinaliwanag ni Aloe sa isang bidyo na dating naaprubahan ng kanyang tagapamahala yung na-leak na bidyo at napabayaan niyang tanggalin ito. Nagkaroon ng pansamantalang susupensyon sa lahat ng aktibidad bunga sa pangyayari na iyon, at sinabi niya sa mga tagahanga na huwag kontakin ang kanyang kakilala at itigil ang pagtawag sa kanyang telepono sa bahay. Sa parehong araw, humihingi ng tawad sa insidenteng nangyari si Cover sa isang pahayag sa Twitter, at binigyan ng dalawang linggong suspensyon si Aloe.

Sa halip ng kanyang itinakdang pagbalik noong Agosto 31, inanunsyo ni Cover na umalis si Aloe sa Hololive dahil sa stress sa isip at sa pisikal. Naglabas ng pahayag si Cover na magsasagawa ng ligal na aksyon sa mga nanggugulo at gumawa ng sistema na mai-ulat ang mga ganitong insidente, para maiprotektahan sa mga hinaharap na panliligalig sa mga talento. Ang pahayag na ito ay ipinalabas pagkatapos itinatag ni Ichikara, isang kompanyang namamahala sa ahensiyang VTuber , ang kanilang koponan sa pagtutol sa panliligalig (*harassment countermeasure team).*

#### Kontrobersiya tungkol sa Taiwan at suspensyon 
Sa bandang huli ng Setyembre 2020, binanggit ang bansang Taiwan sa stream ni Coco at Haato habang tumatalakay sa kanilang analitikang tsanel pang-YouTube (*YouTube channel analytics*), na nakahiwalay ang istatistika ng lugar na ito mula sa Kalupaan ng Tsina sa listahang ito. Galit na galit ang mga Tsinong manonood sa pangyayari na iyon at sinundan ito ng pahayag ni Cover na nailathala sa wikang Ingles, Hapon, at Tsino noong Setyembre 27. Sa pahayag na ito, humingi ng tawad ang kompanya sa "hindi nababagay na mga sinabi" na ginawa ng dalawa, at kasalanan nila ang "pakikipagsisiwalat ng mga kanilang kumpidensyal na datos ng analitikang tsanel pang-YouTube". Naisuspende sa lahat ng aktibidad ng tatlong linggo sina Coco at Haato. Sa isang pahayag naman na nailathala kanina sa wikang Tsino doon sa Bilibill, hindi sumasalamin ang patakaran nila sa Tsina ang mga puna ni Coco o Haato, at pinagtibay muli ang kanilang suporta sa patakarang Iisang-Tsina at ang kanilang panata sa pagnenegosyo sa Tsina. Naglabas si Cover ng isa namang pahayag na tinugunan ang pagkakasalungatan sa mga mensahe nito, sinabing na ang pahayag ng Bilibili ay dahil sa "pagnanais na nai-akma sa mga pangangailangan ng mga madla". Humingi rin ng tawad si Cover sa kaguluhan na ito, at naganunsyo ng mga pagbabago sa kanilang pamamaraan sa pakikipaglabas ng mga rehiyunal na pahayag at ang pagbuo ng komite para maiwasan ang mga ganitong insidente Kahit bumalik sina Coco at Haato noong Oktubre 19, hindi parin humina ang galit ng komunidad ng Tsino, at karamihan ng mga kanilang opisyal na pangkat ng pagsasalin ay naganunsyong magbuwag sa Bilibili at itinanggal ang lahat ng mga uploads sa kanilang tsanel kasunod sa kanilang pagbabalik. Noong Nobyembre 12, inihayag ni Cover na magtatapos sina Yogiri, Civia, Doris, Artia at Rosalyn - 5 sa 6 na kasapi ng CN, sa iba't ibang mga petsa sa loob ng 2020.
## Talento 
### Hapon 
#### Hololive
#### DEV_IS
#### Holostars
### Sa ibang bansa 
#### Hololive China (retirado)
Inihayag ni Cover na pagretiro ng lahat ng mga miyembro ng Hololive China noong ika-12 ng Nobyembre 2020.

#### Hololive Indonesia
#### Hololive English
#### Holostars English
## Midya 
* Holo no Graffiti (2019–kasalukuyan)

### Piling diskograpiya 
#### Hololive 
#### INNK Music 
### Mga konsyerto at kaganapan 
#### 2019 
* Bilibili World 2019 
** Guangzhou (Agosto 14–16) – Minato Aqua
** Shanghai (Oktubre 4–6) – Nakiri Ayame, Shirakami Fubuki, Minato Aqua, Ookami Mio, at Natsuiro Matsuri
** Chengdu (Disyembre 21–22) – Natsuiro Matsuri
* VtuberLand2019 (Oktubre 4–10) – lahat ng kasalukuyang miyembro ng Hololive sa oras na iyon; ginanap sa Yomiuriland
* V-RIZIN 2019 (Disyembre 29) – Murasaki Shion, Tokino Sora, Natsuiro Matsuri, Akai Haato, Shirakami Fubuki, at Nekomata Okayu; ginanap sa Saitama Super Arena
#### 2020 
* Hololive 1st fes. Nonstop Story (Enero 24) – lahat ng mga miyembro sa Hololive bago ang Gen 4, kasali rito si AZKi; ginanap sa Toyosu Pit sa Kōtō, Tokyo
* "VILLS" Virtual Unit Festival (Marso 21; kinansela) – Hoshimachi Suisei at Sakura Miko; kinansela ng walang katiyakan on sa Pebrero 27 dahil sa pandemikong COVID-19 sa Hapon
* Bilibili Spring V Festival (Marso 22) – Shirakami Fubuki at Natsuiro Matsuri; kaganapang birtwal na-live stream sa Bilibili at Niconico
* Niconico Net Chokaigai 2020 (Abril 18–19) – ika-1 henerasyong Hololive noong ikaunang araw, at sina Tokino Sora, Minato Aqua at Shirakami Fubuki noong ikalawang araw; kaganapang birtwal
* Minato Aqua Anniversary Live 2020 "Aqua Color Super☆Dream♪" (Agosto 21) – Minato Aqua; pay-per-view na live stream sa Niconico
* Bilibili World 2020
** Shanghai (Agosto 7–9) – Hoshimachi Suisei, Shirakami Fubuki, Akai Haato, at Civia
* AFA STATION Festival Online (Setyembre 6) – Kiryu Coco; kaganapang birtwal
* Hololive 2nd fes. Beyond the Stage (Disyembre 21–22) – AZKi at ang lahat ng mga miyembro ng Hololive Japan bago ang ika-5 henerasyon; pay-per-view na live stream sa Niconico, ini-sponsoran ni Bushiroad

#### Kolaborasyon sa mga laro 
* *Dawn of the Breakers* – nagpakita sa isang kolaborasyon.
* *Azur Lane* – nagpakita sa isang kolaborasyon.
* *Neptunia Virtual Stars/VVVtunia* – nagpakita bilang mga panauhing karakter.
* *World of Warships* – nagpakita bilang mga binabayarang pakete ng mga karakter.

## Talababa 
## Mga sanggunian 
## Kawing panlabas 
*